**1. Pitanje:**

*Turisticki kompleks se nalazi na Banjaluckoj regiji, tacnije opstina Sipovo. Treba mi potvrda da li ovaj projekat vazi i za opstinu Sipovo? Da li ce biti validno ako popunim potrebne dokumente i posaljem na adresu u Sarajevo.*

**Odgovor:**

**Javni poziv je otvoren za sve pružaoce poslovno-razvojnih usluga registrovane u Bosni i Hercegovini, dok korisnici poslovno-razvojne usluge, koja je predmet predloženog projekta pružaoca poslovno-razvojne usluge, moraju biti registrovani na području bar jedne od 18 MEG partnerskih jedinica lokalne samouprave (Bihać, Bosanska Krupa, Cazin, Doboj, Gračanica, Gradačac, Gradiška, Kalesija, Kostajnica, Kozarska Dubica, Prijedor, Prnjavor, Sanski Most, Teslić, Tešanj, Tuzla, Velika Kladuša, Žepče).**

**Područja prihvatljivih aktivnosti i vrste usluga su detaljno pojašnjene u Smjernicama za podnosioce prijave.**

**2. Pitanje:**

*Da li postoji mogućnost da registrujem turisticki kompleks u Sanskom Mostu, da bih bio validan u podnošenju zahtjeva za bespovratnu pomoc MEG Projekta. Ako ne na koji način to mogu uraditi, jer sam iz Sipova.*

**Odgovor:**

**Javni poziv je otvoren za sve pružaoce poslovno-razvojnih usluga registrovane u Bosni i Hercegovini, dok korisnici poslovno-razvojne usluge, koja je predmet predloženog projekta pružaoca poslovno-razvojne usluge, moraju biti registrovani na području bar jedne od 18 MEG partnerskih jedinica lokalne samouprave.**

**Gore rečeno znači da pravo na bespovratna sredstva imaju samo privredni subjekti registrovani za pružanje poslovno-razvojnih usluga (npr. unaprjeđenje vještina i znanja zaposlenih u ciljanim industrijama, usluge razvoja proizvoda, usluge testiranja i certifikacije proizvoda, kao i proizvodnih postrojenja, organizacija postojećih specijalističkih obuka, razvoj radne snage, razvoj proizvoda, testiranja i certifikacije proizvoda, kao i proizvodnih postrojenja te pristup tržištima)**

**3. Pitanje:**

*Interesuje nas da li registrovano udruzenje za ABC sport, opstina Prnjavor, moze da ucestvuje u ovom Vasem projektu.*

**Odgovor:**

**Sredstva ovog javnog poziva su isključivo namjenjena za jačanje konkurentnosti privrednih subjekata kroz jačanje kapaciteta pružatelja poslovno-razvojnih usluga što znači da ne mogu biti korištena za podršku razvoju ABC sporta.**

**4. Pitanje**

*Da li registrovano poljoprivredno gazdinstvo u opštini ABC, može učestvovati u MEG projektu UNDP, u cilju unapređenja uzgoja oraha i razvoja konkurentnosti.*

**Odgovor:**

**Javni poziv je otvoren za sve pružaoce poslovno-razvojnih usluga registrovane u Bosni i Hercegovini, dok korisnici poslovno-razvojne usluge, koja je predmet predloženog projekta pružaoca poslovno-razvojne usluge, moraju biti registrovani na području bar jedne od 18 MEG partnerskih jedinica lokalne samouprave.**

**Gore rečeno znači da pravo na bespovratna sredstva imaju samo privredni subjekti registrovani za pružanje poslovno-razvojnih usluga (npr. unaprjeđenje vještina i znanja zaposlenih u ciljanim industrijama, usluge razvoja proizvoda, usluge testiranja i certifikacije proizvoda, kao i proizvodnih postrojenja, organizacija postojećih specijalističkih obuka, razvoj radne snage, razvoj proizvoda, testiranja i certifikacije proizvoda, kao i proizvodnih postrojenja te pristup tržištima).**

**5. Pitanje:**

*Kao mala projektantska firma- biro sa drugim uslugama iz oblasti mašinstva (energetsko- ekološki programi koji su vezani za sve oblasti privrede gdje se obezbjeđuje energetski prihvetljivi izvori energije, povećava se konkurentnost moguće zapošljavanje mladih stručnih i proizvodnih radnika) konkurisali bi na „Javni poziv za podnošenje prijedloga projekata za dodjelu bespovratnih sredstava u svrhu unapređenja konkurentnosti privrednih subjekata registrovanih na području MEG partnerskih JLS kroz jačanje kapaciteta pružaoca poslovno-razvojnih usluga“.*

*Moja firma je registrovana u Zenici pa vas pitam da li bih mogao aplicirati na pomenuti Javni poziv?*

**Odgovor:**

**Sredstva ovog javnog poziva su isključivo namjenjena za unapređenje kapaciteta pružaoca poslovno-razvojnih usluga što će za rezultat imati unapređenje konkurentnosti privrednih subjekata registrovanih na području MEG partnerskih jedinica lokalne samouprave(JLS). Pružaoc poslovno-razvojnih usluga ne mora biti registrovan na području MEG partnerskih JLS ali korisnici usluga koje su predmet projekta moraju biti registrovani na području MEG partnerskih JLS.**

**Područja prihvatljivih aktivnosti kao i vrste usluga su detaljno pojašnjene u Smjernicama za podnosioce projektnih prijedloga, koje su sastavni dio Javnog poziva.**

**6. Pitanje:**

*u vezi objavljenog MEG projekta, molila bih vas za neki kontakt telefon? Naime, aplicirali bismo na ovaj poziv, ali nam nisu jasne neke stavke iz ovog poziva. Ili da li ce mozda biti organizirana info sesija u Bihacu?*

**Odgovor:**

**Pretpostavljamo da se javljate po pitanju objavljenog Javnog poziva za podnošenje prijedloga projekata za dodjelu bespovratnih sredstava u svrhu unapređenja konkurentnosti privrednih subjekata registrovanih na području MEG partnerskih JLS kroz jačanje kapaciteta pružaoca poslovno-razvojnih usluga.**

**U skladu sa stavkom 3.4 Javnog poziva "Dodatne informacije": *Sva dodatna pitanja u vezi ovog javnog poziva se mogu dostaviti putem elektronske pošte sa jasno naznačenim imenom javnog poziva u predmetu poruke, na sljedeću e-mail adresu:*** ***registry.ba@undp.org*****.**

**Stoga, ukoliko imate pitanja ili su vam potrebna pojašnjenja, ljubazno molimo da pitanja dostavite putem ove email adrese, a odgovor ćete dobiti u najkraćem roku.**

**7. Pitanje:**

*pročitali smo javni poziv i jasno nam je da se odnosi na privrednike. Medjutim ko je aplikant na projektu? Da li je to firma koja daje poduku ili prima poduku. Može li NGO biti aplikant u ime više firmi?*

*Da li je smisao ovog poziva da se npr. kupe određene ISTE mašine za pogon za više firmi a zatim da ta neka firma obučava te firme  za rukovanje i unaprijedjenje poslovanja. Da li ta firma koja vrši poduku mora biti iz MEG područja, može li biti iz npr.EU? Jer takva znanja nema niko iz MEG područja? Npr.uzimimo kao primjer CE certifikat, on se isključivo može nabaviti u EU.*

*Možete li podrobnije objasniti javni poziv, jer čitajući izgleda jako komplicirano.*

**Odgovor:**

**Sredstva ovog javnog poziva su isključivo namjenjena za razvoj i unapređenje kapaciteta pružaoca poslovno-razvojnih usluga što će za rezultat imati unapređenje konkurentnosti privrednih subjekata registrovanih na području MEG partnerskih jedinica lokalne samouprave (JLS).**

**Pružaoc poslovno-razvojnih usluga mora biti registrovan u BiH za pružanje usluga koje su predmet projekta (nije obavezno da je registrovan na području MEG partnerskih JLS) ali korisnici usluga koje su predmet projekta moraju biti registrovani na području MEG partnerskih JLS. Podnosioc prijave može biti i nevladina organizacija ali MORA biti registrovan za pružanje poslovno-razvojne usluge koja je predmet projekta.**

**Područja prihvatljivih aktivnosti kao i vrste usluga su detaljno pojašnjene u Smjernicama za podnosioce projektnih prijedloga (dio 2.2), koje su sastavni dio Javnog poziva.**

**8. Pitanje:**

*Molim Vas za informaciju vezano za JAVNI POZIV za podnošenje prijedloga projekata za dodjelu bespovratnih sredstava u svrhu unapređenja konkurentnosti privrednih subjekata registrovanih na području MEG partnerskih JLS kroz jačanje kapaciteta pružaoca poslovno-razvojnih usluga. Da li je prilikom nabavke opreme za potrebe korisnika projekta porijeklo robe ograničeno samo na EU, ili je dozvoljena nabavka opreme sa porijeklom i iz drugih država (porijeklo opreme iz Azije, Amerike, države koje nisu članice EU)? Takođe, naš partner na projektu, koji će obezbjediti značajan dio sufinansiranja, je ujedno i korisnik projekta. Njegovo sufinansiranje se odnosi isključivo na aktivnosti koje će mu biti podržane kroz projekat. Da li je dozvoljen ovakav oblik partnerstava i odnosa među partnerima i korisnicima?*

**Odgovor:**

**Porijeklo opreme koja se nabavlja u sklopu projekta nije ograničeno na EU zemlje, moguća je nabavka i iz drugih zemalja, uz uslov da je oprema koja se nabavlja nova i da je njena svrha vezana za unapređenje postojećih ili razvoj novih poslovno-razvojnih usluga.**

**Partnerstvo sa privatnim subjektima je poželjno, s time da je aplikant (ovisno o tome u sklopu kojeg područja realizuje projekat) obavezan da uslugu koja je predmet projekta, u toku projekta, pruži za minimalno 3 privredna subjekta (ukoliko je odabrano područje A i C), odnosno 5 privrednih subjekata (za područje B) registrovanih na području MEG partnerskih JLS.**

**9. Pitanja:**

*I dalje nam nije jasno apsolutno kakav je ovaj poziv? Možete li napraviti neki primjer? Npr.u Bihacu ima XY firma koja se bavi XY nečim ... Razumijem da je nekome ko je sudjelovao u pisanju poziva, ovaj poziv jasan, ali vjerujte da kada se čita, nas troje je čitalo poziv i analizirali ga, ali nam i dalje nije jasno?*

**Odgovor:**

**Prihvatljivi aplikanti po ovom javnom pozivu su pružaoci poslovno-javnih usluga koji podnose projektni prijedlog koji se realizuje u sklopu sljedećih prodručja:**

**Tehnološko unapređenje i/ili povećanje postojećih tehničkih/tehnoloških kapaciteta aplikanta za pružanje postojećih poslovno-razvojnih usluga privrednim subjektima registrovanim na području MEG partnerskih JLS.**

**Primjer:**

**Centar za moderne tehnologije, koji pruža usluge kompanijama koje proizvode satelite, aplicira sa projektom kroz koji nabavlja simulator za testiranje performansi satelita. U svom projektnom prijedlogu se obavezuje da će u toku trajanja projekta (po prijedlogu projekat traje 7 mjeseci - 3 mjeseca za nabavku i instalaciju opreme, 4 mjeseca za pružanje usluga) pružiti uslugu testiranja na novom simulatoru za 4 proizvođača satelita koja su registrovana na području MEG partnerskih JLS.**

**Organizacija postojećih specijalističkih obuka za korisnike koji su registrovani na području MEG partnerskih JLS, a posluju u ciljanim industrijama.**

**Primjer:**

**Udruženje za cjeloživotno učenje aplicira sa projektom kroz koji će organizovati obuku za 7 kompanija (od kojih je 6 registrovano na području MEG partnerskih JLSa, a 1 je registrovana u Banja Luci) kojom će unaprijediti znanja i vještine poslovođa vezano za optimizaciju proizvodnog procesa. Udruženje ima razvijen program ove obuke i ona se nalazi u njihovoj standardnoj ponudi.**

**Razvoj i isporuka novih poslovno-razvojnih usluga privrednim subjektima registrovanim na području MEG partnerskih JLS.**

**Primjer:**

**Laboratorij za testiranje metalnih spojeva aplicira sa projektom kroz koji želi kupiti nove testne metode i angažovati eksternog konsultanta koji će obučiti relevantno osoblje laboratorije u korištenju novih testnih metoda. Implementacijom projekta laboratorij je razvio novu uslugu, odnosno proširio asortiman testiranja koje nude privrednim subjektima. U toku trajanja projekta, aplikant (laboratorij) je obavezan pružiti uslugu testiranja (po novoj metodi) za 4 kompanije registrovane na području MEG partnerskih JLS.**

**10. Pitanje:**

*Firma amo koja se bavi Proizvodnjom mesnih prerađevina- polutrajni, trajni i konzervirani proizvodi, rasjecanje mesa i proizvodnja mesnih pripravaka od usitnjenog mesa goveda. Mi bi aplicirali na JP, ali nisam sigurna da li mozemo. Nas projekat bi se odnosio na unaprijedjenje proizvodnje kroz nabavku i uvođenje nove opreme.*

**Odgovor:**

**Korisnici bespovratnih sredstava mogu biti isključivo privredni subjekti koji su registrovani za pružanje poslovno-razvojnih usluga (kao što je opisano u Smjernicama za podnosioce projektnih prijedloga), te se stoga Vaša aplikacija (na osnovu opisa koji ste dali u Vašem upitu) ne bi smatrala prihvatljivom.**

**11. Pitanje:**

*Molim Vas za još jednu informaciju - da li se PDV može plaćati iz Granta? S obzirom da smo neprofitna organizacija i ne nalazimo se u sistemu PDV-a, samim tim sav PDV predstavlja naš trošak, jer nemamo mogućnosti povrata istog. To bi značilo da jedan dio granta će se utrošiti na plaćanje PDV-a.*

**Odgovor:**

**Grant sredstva koja korisnici prime po Javnom pozivu ne mogu biti korištena za plaćanje PDV-a. Imajući u vidu da PDV za troškove koji se plaćaju iz UNDP sredstava ispunjava uslove za povrat, u skladu sa Članom 29 Zakona o PDV-u, očekuje se da korisnik prefinansira ovakve troškove PDV-a iz vlastitih sredstava te zahtjeva povrat PDV-a od Uprave za indirektno/ neizravno oporezivanje (UINO), u skladu sa Zakonom. Korisnici sredstava ne moraju biti u PDV sistemu da bi ostvarili povrat PDV-a.**

**12. Pitanje:**

*Pitanje se odnosi na vrstu preduzeća koja su u mogućnosti aplicirati. Naime, konkretno nas zanima da li obrti mogu aplicirati na projekat ili se poziv odnosi samo za d.o.o. preduzeća?*

**Odgovor:**

**Javni poziv je otvoren isključivo za pružaoce poslovno-razvojnih usluga registrovane u Bosni i Hercegovini.**

**Gore rečeno znači da pravo na bespovratna sredstva imaju samo privredni subjekti registrovani za pružanje poslovno-razvojnih usluga (npr. unaprjeđenje vještina i znanja zaposlenih u ciljanim industrijama, usluge razvoja proizvoda, usluge testiranja i certifikacije proizvoda, kao i proizvodnih postrojenja, organizacija postojećih specijalističkih obuka, razvoj radne snage, razvoj proizvoda, testiranja i certifikacije proizvoda, kao i proizvodnih postrojenja te pristup tržištima).**

**Aplikacija nije uslovljena oblikom organizovanja privrednog subjekta.**

**13. Pitanje:**

*Vezano za Javni poziv za podnošenje prijedloga projekata za dodjelu bespovratnih sredstava u svrhu unapređenja konkurentnosti privrednih subjekata registrovanih na području MEG partnerskih jedinica lokalne samouprave (JLS) kroz jačanje kapaciteta pružaoca poslovno-razvojnih usluga, a u okviru, Projekat općinskog okolišnog i ekonomskog upravljanja (MEG) molimo za par pojasnjenja:*

1. *Kada je u pitanju potpisivanje sporazum/a o saradnji i/ili pisma interesa sa kompanijom/kompanijama sa područja MEG partnerskih JLS vezano za tražnju/isporuku poslovno-razvojnih usluga koje su predmet projekta (ukoliko postoje), da li je dovoljno Pismo interesa ili su potrebni Sporazum i Pismo interesa?*
2. *Što se tiče dostavljanja uvjerenja o izmirenim direktnim i indirektnim porezima izdata od nadležnih institucija te Dostavljena potvrda zavoda za PIO/MIO tj. poreske uprave o izmirenim doprinosima sa ovjerenom listom zaposlenih osoba, molimo za pojašnjenje. Naime, obzirom da PU izdaje Uvjerenje o izmirenim obavezama (koje uključuje i obaveze po osnovu plata uposlenih) da li je dovoljno dostaviti Uvjerenje izdato od strane PU da pravno lice nema duga po osnovu javnih prihoda, te ovjerenu listu osiguranih lica?*

**Odgovor:**

1. **Sasvim je dovoljno pismo interesa, pošto tim dokumentom dokazujete postojanje interesa na području MEG partnerske JLS za uslugom koja je predmet projekta kao i realističnost broja kompanija koje će u toku trajanja projekta biti korisnici usluge (što je navedeno u prijavnom obrazcu). Napomena: Sve kompanije sa kojima imate pismo interesa ne moraju biti korisnice usluge u toku trajanja projekta (ali minimaln broj korisnica mora biti ispoštovan).**
2. **PU izdaje uvjerenje o izmirenim direktnim porezima u koje spadaju i navedeni doprinosi, te je njihova potvrda sa ovjerenom listom osiguranih lica sasvim dovoljna za tu osnovu, međutim ne pokriva indirektne poreze - uvjerenje o nepostojanju obaveza po osnovu indirektnih poreza izdaje Uprava za indirektno oporezivanje.**

**14. Pitanje:**

*Obzirom da smo uveliko počeli pripremati prijavu javnog poziva za podnošenje prijedloga projekta za dodjelu bespovratnih sredstava u svrhu unapređenja konkurentnosti, potrebno mi je par informacija kako bih znala da li da nastavim s pripremama. Naime, realizacija projekta se bazira na nabavci nove petoosne mašine koja bi unaprijedila našu produktivnost.*

*Moje pitanje je da li se financijska struktura mora završiti u periodu od 9 mjeseci (period trajanja projekta), jer mi možemo zatvoriti financijsku strukturu u periodu od dvije godine?*

**Odgovor:**

**Pravo apliciranja za dodjelu bespovratnih sredstava imaju samo privredni subjekti registrovani za pružanje poslovno-razvojnih usluga (primjeri poslovno-razvojnih usluga: unaprjeđenje vještina i znanja zaposlenih u kompanijama koje posluju u ciljanim industrijama; usluge razvoja ili unapređenja proizvoda kompanija iz ciljanih industrija (dizajn, izrada prototipa,i sl.); usluge testiranja i certifikacije proizvoda, proizvodnih postrojenja i procesa; organizacija specijalističkih obuka; organizacija poslovnih susreta za kompanije koje posluju u ciljanim industrijama; i sl.).**

**Korisnici poslovno-razvojne usluge u toku trajanja predloženog projekat (koja je predmet predloženog projekta), moraju biti registrovani na području bar jedne od 18 MEG partnerskih jedinica lokalne samouprave (JLS). Minimalan broj korisnika iz MEG partnerskih JLS je definisan u Smjernicama za podnosioce projektnog prijedloga.**

**Realizacija projekta (svi segmenti) je ograničena na period od devet mjeseci.**

**15. Pitanje:**

*Interesuje me, obzirom da piše u Smjernicama da aplikant može kandidovati samo jedan projektni prijedlog da li se to odnosi na cijeli period trajanja poziva ili je po roku za evaluaciju. Znaci ukoliko naš projekat na jednoj evaluaciji nije pozitivno ocjenjen ili smo odustali od njega da li na naredni rok možemo kandidovati novi projektni prijedlog.*

**Odgovor:**

**Ukoliko ste kandidovali projektni prijedlog koji nije pozitivno ocjenjen ili ste odustali od istog za naredni evaluacijski rok možete kandidovati drugi projektni prijedlog.**

**Bitno je napomenuti da MEG Projekat može financijski podržati samo jedan aplikantov projektni prijedlog.**